Froͤit v́ch ivng vn̄ alt
Froͤit v́ch ivng vn̄ alt·
wan ſicht ab̾ manigvalt
lichte blůt entſpꝛingē·
ſicht der mere gůt·
hoͤꝛt man ſtete wol gemůt·
kleinv́ voglin ſingen
mit dien wil ich froͤiwen mich·
der gemeiten zit·
vn̄ der lieben dv́ mir git·
mv̊t vn̄ ſinne froͤlich·

Gv̊t geding ich han·
daſ dv́ werdv́ wol getan·
mich ergetze ſoꝛgen·
ſo dur lúchtig glantz·
iſt ir bild an tugenden gantz·
abend vn̄ moꝛgē·
das ſi niemer langer lat·
mich beliben ſo·
mines dienſtes wert ich vro·
minne fvͤge den rât·

Frúntlich vmbevang
were mir ein engel ſang·
fv́r min ſende ſwere·
moͤcht der werden mir·
tǒgen nach mins h̾zen gir·
truren mich verbere·
wunſchlich froͤide gebende frucht·
vrilich tů mir ſchin·
alſuſt troſt ſo můs ich ſin·
rich an froͤiden genucht·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse